Catalògna (comunità autònoma)

Vos an lenga piemontèisa Për amprende a dovré 'l sistema dle parlà locaj ch'a varda sì. La Catalògna (Catalunya an catalan; Cataluña an ëspagneul; Catalonha an ossitan) a l'é un-a dle 17 Comunità autònome ch'a formo ël Regn dë Spagna. A l'é la division aministrativa pì importanta ant l'àmbit dij Pais Catalan. A l'ha na surfassa 'd 33.114 km2 e a conta anviron 7 milion e mes abitant. La capital a l'é Barslon-a. Geografìa La Catalògna as treuva al nòrd-est dë Spagna e a confin-a a nòrd con la Fransa (dipartiment dël Rossijon) e con Andorra, a òvest con l'Aragon-a e a sud con la Comunità Valensian-a. A l'é bagnà a est dal Mar Mediterani. A apartniss a la Catalògna 'dcò la cita comun-a dë Llívia, ch'a resta fòra dai confin dë Spagna e a l'é totalment sircondà dal teritòri fransèis. Lenga Ël drapò dla Comunità Autònoma dla Catalogna Le lenghe ufissiaj a son ël catalan e lë spagneul. Ant la cita val d'Aran as parla na varietà dla lenga ossitan-a ciamà Aranèis, ch'a l'é ufissial an dita val. Organisassion polìtica La Generalitat de Catalunya a l'é 'l nòm ofissial an catalan dël goern autònom dla Catalògna. Cost organism a l'é formà dal Parlament, dal Goern, da la Presidensa dla Generalitat e d'àutri element pì cit dont a parla 'dcò lë Statut dla Catalògna e àutre lèj. Palass ëd la la Generalitat de Catalunya Andrinta Anliure esterne Sit istitussional Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi